להתחיל בקטן

להתחיל בקטן זה כאילו אם נגיד אתה רוצה לבנות **דאואורנט**  או **טרקטורון** רצוי לנסות קודם כל משהו יותר פשוט כדי שתוכל להתקדם משם. למשל לבנות מגדל קלפים יכול פהחלט לשפר מיומנויות תזמון וקשר עין יד שיהיהו חיוניות לפרוייקטים האחרים שלך.

## מה אם ממש בא לי לבנות דאואורנט קודם?

אתה מעז לפקפק בי?

אתה, איש עלוב וחסר סיכוי להצליח במשהו בחיים, שקורא ערכים בויקיאמת במקום לעשות משו טוב עם הזמן שלו, מעז להניח אפילו לרגע שיש מידה כלשהי של לא-נכון במה שאני, עורך מקצועי ומבין עניין באתר אינטרנט מכובד, שכותב ערכים בויקיאמת במקום לעשות משהו טוב עם הזמן שלו, מציע לך?

## טוב אז עכשיו שכל הקוראים הנלוזים עזבו את הדף והלך לאכול גפילטע פיש

אפשר לחזור לדבר על המודל שנקרא "להתחיל בקטן".

## זה מודל טוב

זה מודל טוב, מפני שהוא מאפשר לך ללמוד בהדרגה את הנושא שאתה מתעסק בו, מבלי להסתכן בתסמונת "רכשתי 4000 חביות של קמח חומוס מתוך כוונה למכור אותן ברווח וכעת אני תקוע עם כולן" המכונה בקיצור גם "תסמונת רכשתי". הרבה אנשים לקו בתסמונת זו. יותר מחמישה. יש מצב שגם אלי כהן.

## היסטוריה

ממציא המודל "להתחיל בקטן" היה כידוע לכולם אלכס, שישב וחשב בשנת 1929 "איך אני אצליח לרוץ לנשיאות צרפת בלי שאנשים בצרפת מכירים אותי בכלל?"

הוא נהג לחשוב את המחשבה הזאת בכל בוקר לפני שהתעורר, כך לפחות הוא מספר בספרו האוטוביוגרפי הידוע "החיים שלי החל מהנקודה בה נהרגתי בתאונת מפוח מצערת" (המספר את תולדות חייו לפני ואחרי שנהרג בתאונת מפוח מצערת). בסופו של דבר, עלה במוחו של אלכס רעיון מצויין. הוא יתחיל בכך שיהגר לצרפת, ויראה איך ממשיכים משם.

## מה שקרה אחרי זה

אלכס היגר בצרפת, וגילה למרבה הפתעתו שהוא ממשיך לחשוב את אותה המחשבה בדיוק בבקרים, ייתכן כי מתוך הרגל. מאחר והוא חשב שזה מתוך הרגל, הוא התייעץ עם דרמטולוג, שאמר לו (על פי המצוטט בספר) "cela pourrait-il être dû au fait que tout le monde en France ne vous connaît toujours pas et qu'en fait vous n'avez fait aucun progrès?"

אני לא סגור על מה זה אומר, אבל מאותו רגע הבין אלכס שאם ברצונו לרוץ לנשיאות צרפת, עליו "להתחיל בקטן" ולרוץ לראשות העיר.

## איזו עיר

נו לא יודע העיר הזאת בצרפת שהוא גר בה תקראו את הספר בעצמכם אם בא לכם.

## בכל מקרה

אז הוא רץ אך לא רץ מהר מספיק ולכן נפל. בספרו מתאר אלכס את החוויה בתור "הרגע בו ידעתי שאני חייב להמשיך. זה לא משנה אם אתה נופל, זה משנה אם אתה יודע לקום בחזרה."

אני יודע שחשב/תם שזה משפט שאמר הנשיא ביל גייטס אבל לא.

אלכס המשיך לרוץ ובסופו של דבר אכן היה לראש העיר. זה לא אומר שהוא היה טוב בזה או משהו, זה פשוט דיווח עובדתי של מה שקרה.

## לאחר שנים רבות

בתור ראש עיר של העיר הזאת שנו די עזבו אותי אם בא לכם לדעת איזו עיר תקראו את הספר כבר, שבהן חדר אלכס לתודעה הציבורית בהחלט, וכבר לא היה אפשר לומר עליו ש"אף אחד בצרפת לא מכיר אותו" או "cela pourrait-il être dû au fait que tout le monde en France ne vous connaît toujours pas et qu'en fait vous n'avez fait aucun progrès", אלכס מתאר בספרו כיצד הפסיק לחשוב את אותה המחשבה בבקרים (כאמור לעיל: "איך אני אצליח לרוץ לנשיאות צרפת בלי שאנשים בצרפת מכירים אותי בכלל?). אך למרות זאת הוא לא שכח את חלומו משכבר הימים והחליט, בשנה כלשהי מתישהו אחרי 1929 ולפני שנהרג בתאונת מפוח מצערת, לרוץ לנשיאות "ברגע שתסתיים קדנצייתי הנוכחית" (על פי המצוטט בספרו האוטוביוגרפי הנודע שכבר אמרתי לכם איך קוראים לו).

למרבה הצער, אלכס מעולם לא זכה לרוץ לנשיאות צרפת, מפני שההחלטה הנזכרת לעיל נאמרה בשנת 1938, שלוש שנים לפני סיום קדנצייתו הנוכחית, ואילו שנתיים וחצי מאוחר יותר, בשלהי 1938, אלכס נהרג בתאונת מפוח מצערת.

## תהא נשמתו צרורה.

אם מישהו יודע איך ממשיכים את המשפט הזה שיכתוב לי בפרטי בבקשה.